google/wiki40b huggingface dataset:
Atomic B-Boys

Atomic B-Boys er en norsk breakegruppe. B-boy er ett uttrykk for en som breaker («break-boy»). Gruppen består av Lars «PayTwo» Undli, tvillingene Andre «Tech Rock» Eriksen og Kevin «Karma» Eriksen og Bjørn «Sean» Hagen. Sean trakk seg ut av gruppen i 2000 og satser nå på Boogalooing.

Bakgrunn

Guttene ble tidlig dratt mot hiphop-miljøet og har vært aktive innen både rap og graffiti i tillegg til breaking. Lars Undli var initiativtakeren til gruppen Atomic B-Boys i 1991 sammen med Sean. Atomic B-Boys har vunnet norgesmesterskapet i breaking flere ganger. Gruppen ble svært populær, turnerte i mange år både i Norge og internasjonalt og kan sies å ha vært en foregangsgruppe innen norsk hiphop.
I 1995 stilte de opp i noe som kan kalles for VM i breaking (Battle Of The Year) som første Norske breakegruppe noensinne. Filmen fra denne konkurransen, «Battle Of The Year 1995», er en film som har inspirert mange breakere til å begynne med breaking. «Nemokid» fra det norske dansecrewet «Stumbling Moves» mener denne filmen inspirerte han til å begynne med breaking. 
I 1999 samarbeidet Atomic B-Boys sammen med streetdancegruppen Incredible Red og turnerte med showet «Access to par 1000» under navnet «Atomic Red».
I Scandinavian BOTY 2000, slo Atomic B-Boys seg sammen med svenske «Moves Per Minute», under navnet «Nasty 9», og vant mesterskapet.
Atomic B-Boys koreograferte og fremførte norges første breaketeaterforestilling; «Evolution of Style» første gang i 1999, og showet turnerte med Riksteatret i 2003.

Video

Atomic B Boys: Battle Of The Year 1995
Francis An Shuxin

Prest

Han ble presteviet 1. juli 1981 som prest i den kinesiske katolske undergrunnskirke. I 1982 ble han dømt til tre års reform ved arbeid, og ble løslatt i 1985. Mellom 1985 og 1993 ble han gjentatte ganger arrestert og løslatt.

Biskop

Den 2. mai 1993 ble han gjort til hjelpebiskop for Baoding. 
I 1995 ble filmbilder av ham sammen med undergrunnsseminarister fra Baoding vist på fransk fjernsyn. Dette vakte de kinesiske myndigheters fornyede oppmerksomhet, ettersom presteseminaret ikke var autorisert av myndighetene. 
Han ble arrestert i et politiraid den 9. oktober 1997 av de kinesiske myndigheter. Det antas at Jiang Zemin hadde personlig godkjent det politiraidet som ble gjennomført mot undergrunnspresteseminaret i Baoding, som biskop An hadde vært leder for. Seminaret ble oppløst og prestene i undervisningsstaben arrestert.  
Under qingmingfesten i 1998 ble han bragt av det offentlige sikkerhetsbyrå til et møte med sin 90-årige mor, som var blitt syk. Deretter ble han ført til ukjent sted, og så hørte man ikke mer om ham på nesten ti år.
Han ble løslatt etter ti år, den 24. august 2006.
Løslatelsen kan ha skyldtes at biskopen ville tillate at regjeringen fra sin side anerkjente ham som offisiell biskop, så lenge han selv ikke ble forsøkt tvunget til å melde seg inn i Den kinesiske katolske patriotiske forening. Den 7. august 2010 ble han i en seremoni i domkirken innsatt i embedet som biskop av Baoding – det innebærer at myndighetene godtar at han er «offisiell» biskop der. 
Byprefekturet Baoding er et av de områder i Kina der den katolske befolkningsandel relativt sett er høyest.
Yangguan

Yangguan (kinesisk: 阳关, pinyin: Yángguān) var sammen med Yumenguan Kinas port mot vest under Handynastiet for Silkeveiens reisende. 
Omtrent 70 km sørvest for Dunhuang i Gansuprovinsen lot keiser Han Wudi (regenttid 141-87 f.Kr.) bygge Yangguan som sammen med Yumenguan var portene inn til Hexikorridoren for å skape en beskyttelse hovedsakelig mot nomadefolket hunnerne og xiongnu som gjorde stadige innfall mot Han.
Navnet Yanggaun betyr «solporten» og fikk sitt navn på grunn av sin plassering 50 km sør for Yumenguan, altså i solens retning - sol og sør kan nærmest være synonymer.
Fra Songdynastiets tid mistet befestningen sin betydning og fikk forfalle. Med årene er Yangguan blitt kraftig erodert av ørkensand, og det som finnes nå er bare et 5 meter høyt tårn med 8 meters sider.
Shendong kullkraftverk

Shendong kullkraftverk er et kullkraftverk i provinsen Shaanxi i det sentrale Kina. Det har en installert produksjonskapasitet på 1147 MW fordelt på 5 turbiner. Årsproduksjonen er 4,79 TWh.
Cessna 150

Utvikling av modellen

Cessna hadde behov for å finne en etterfølger til den populære  Cessna 140 som gikk ut av produksjon i 1951. Den største forandringen fra 140 til 150 var nesehjul, som er lettere å lære å bruke enn halehjul. 
Den første Cessna 150 prototypen hadde første testflyging 12/9 1957. Produksjonen startet  i september i Cessnas fabrikk i Wichita, Kansas. Det ble lisensprodusert 216 F-150 i Reims i Frankrike, derav F i modellnavnet. 
Cessna 150 produsert i USA er utstyrt med motoren Continental O-200-A med 100 hk (75 kW), mens flyene som ble bygget i Rheims hadde en Rolls-Royce O-240 stempelmotor med 130 hk (97 kW).
Flaps på alle Cessna 150 var meget effektive med 40 graders maksimal stilling.
Alle modeller fra 1966 har større dører og større bagasjeplass. Da ble det også elektrisk drevet flaps og halefinne som skrånet bakover. Plassen ble ytterligere øket fra modellen 150G fra 1967 ved at dørene buet utover for mer plass til albuene. I 1967 ble instrumentpanelet modernisert. Det ble produsert 3067 Cessna 150 i 1966, som ble det året det ble produsert flest. 
I 1970 startet produksjonen av A150K Aerobat med begrenset akrobatikk godkjenning med +6/-3 G, med dører som kunne fjernes fort, og med øket styrke i flykropp og vingeflater. Den hadde 4-punkt sikkerhetsseler og avtagbare seteputer for å brukes med fallskjerm.
Det ble bygget 22138 i USA og 1764 i Reims. En fabrikk som Reims hadde i Argentina produserte 47 fly.
Sommeren 1977 ble Cessna 150 avløst av Cessna 152. Den hadde Lycoming O-235 motor med lengre gangtid og dermed lavere driftskostnader. Flapsutslaget ble begrenset til 30 grader. Totalvekt ble øket fra 726 til 757 kg. I 1985 stoppet produksjonen av alle Cessnas småfly med en stempelmotor.
I løpet av årene Cessna 150 ble bygget kom det mange forandringer som ga stadig mindre nyttelast.
Cessna 150 er et enkelt og robust fly å fly. Derfor har det blitt et av de vanligste skoleflyene i verden. Sikten oppover og inn i svingene er begrenset av vingene. Derfor er noen modeller, deriblant alle aerobat modellene, utstyrt med to takvinduer. Steilinger med og uten motor er lette å kontrollere, og flyet er enkelt å få ut av spinn. På grunn av lav vekt og liten vingebelastning er flyet følsomt for turbulens.
Det finnes en lang liste med mulige forandringer på flyet. Vortexgeneratorer, STOL-byggesett, forseglinger for åpninger, nye vingetipper, bilbensin modifikasjon, større motorer opp til 180 hk. Halehjuls-sett, ekstra bensintanker, forbedrede dørlåser og ekstra bensindreneringspunkter.
Cessna 150 har blitt brukt i flere flyvåpen spesielt til skoling.
I 2007 meldte Cessna om en ny to seters modell 162 Skycatcher.
DS «Westfalen»

DS «Westfalen» var et tysk troppetransportskip, som sank utafor kysten av Sverige i 1944 med en rekke norske fanger ombord.
«Westfalen» var opprinnelig et linjeskip fra 1906. Under andre verdenskrig blei det brukt til troppetransporter og var flere ganger i Norge. Det var ikke uvanlig at det på slike turer hadde med norske fanger på returen til Tyskland. 8. september 1944 var det på en slik tur med 50 norske fanger, 25 tyske fanger og 200 andre tyskere om bord.
Utafor Göteborg, på høyde med Marstrand, gikk skipet sannsynligvis på ei drivmine. I alle fall skjedde det to eksplosjoner, og skipet tok inn vann. Redningsarbeidet om bord var kaotisk, og mange måtte hoppe i sjøen i det kraftige uværet. En svensk jager lyktes å ta opp en del av de skipbrudne.
I alt blei 78 mennesker redda, av disse fem nordmenn. Blant disse fem var fangene August D.Michelsen som var tilknyttet den illegale avisen Mot Seier i Bergen,  Johan Klausen og Øyvind Næss, begge arrestert på grunn av tilknyting til den illegale avisen V-posten.
35 av de omkomne norske blei funnet og gravlagt fra domkirka i Gøteborg. Blant de omkomne var idrettslege Ingvar Martinius Hansen (født 28. 3. 1907), Petter Moen, Reidar Olaf Østlid, Erling August Moi, Sverre Lid og Ansgar Sørlie, samt den tyske transportlederen Wilhelm Heinze, en berykta SS-offiser.
Forliset vakte mye oppmerksomhet, og førte til en svensk protest til Tyskland.
Ian Buruma

Bakgrunn

Besteforeldrene Winnifred og Bernard Schlesinger var barn av jøder som hadde innvandret til England fra Tyskland. Begge ble preget av fordommer mot jøder i England. Boken Their Promised Land er basert på besteforeldrenes brev til hverandre og handler om livet som jøde i England tidlig på 1900-tallet. Burumas onkel John Schlesinger var en kjent filmregissør.
Jakub Ludwik Sobieski

Liv og virke

Han var sønn av den polske konge Jan III Sobieski (død 1696).
Karl XII hadde i 1704 planer om å sette Jakob Sobieski eller en av hans brødre på den polske trone etter den avsatte kongen August den sterke, men August tok Jakob og broren Konstantin til fange, og holdt dem fengslet helt til freden i Altranstädt 1706. 
I samband med sin løslatelse ble prinsen lovet en større pengeestatning av August den sterke. Til hjelp med å utvirket denne betaling hadde Sobieski den svenske diplomaten Herman Tersmeden, som fremforhandlet med August at prinsen fikk amtet Radeberg i pant for dette. Jakob Sobieski forsøkte langt senere, senest i 1718, å få sin da eldste datter Kasimira gift med Karl XII.
Han var gift med Hedvig Elisabeth Amalia av Pfalz-Neuburg og far til fem døtre, hvorav tre nådde voksen alder, heriblant den nevnte (Maria) Kasimira (1695–1723) og Maria Klementina (1702–1735), som i 1719 giftet seg med den engelske tronpretendenten Jakob Edvard Stuart.
Minnesmerket over folkemordet på armenerne i Deir ez-Zor

Monumentet

Bygningen sto ferdig i november 1990 og ble innviet den 4. mai 1991 av katolikos over Kilikia Garegin Sargisian. Selve 
minnesmerket består i kjernen av et rundt glassmonter med ofres jordiske rester fra hvilken vokser et hvitt marmortårn. Bygningskomplekset fungerte som kirke, museum, monument, arkiv og utstillingslokaler, og ble oppført på grunnen hvor konsentrasjonsleiren med de armenske fordrevne en gang lå.
Hvert år på den 24. april avholdt kirken minneseremonier for ofrene som ble besøkt av flere tusen pilgrimmer. Den 21. september 2014 ble kirken sprengt i luften.
Guy Gavriel Kay

Biografi

Kay ble født i Weyburn, Saskatchewan i Canada og vokste opp i Winnipeg, Manitoba.
Han flyttet til Oxford, England i 1974 for å hjelpe Christopher Tolkien med å redigere hans far J.R.R. Tolkiens upubliserte Silmarillion
Kay flyttet tilbake til Canada i 1974 for å studere jus ved universitetet i Toronto. 
I 1984 publiserte han sitt første fantasyverk The Summer Tree, første delen av trilogien The Fionavar Tapestry.
Kay mottok i 2014 Order of Canada for sitt forfatterskap.
Het sand

White Sands (orig: White Sands) er en amerikansk kriminalfilm fra 1992 regissert av Roger Donaldson og skrevet av Daniel Pyne for Warner Bros. Filmen handler om en amerikansk sørvestlig småbysheriff som finner et lik i ørkenen med en koffert og $ 500 000. Han etterforsker mannen og snubler inn i en FBI-etterforskning. Filmen har en rekke stjerner som Willem Dafoe, Mary Elizabeth Mastrantonio, Samuel L. Jackson og Mickey Rourke.
Tus Airways

Tus Airways er et flyselskap som har hovedkontor på Kypros. Hovedbasen er på Larnaka internasjonale lufthavn. Det var det første kypriotiske flyselskap grunnlagt siden oppløsningen av Cyprus Airways i 2015. Flyselskapet ble etablert i juni 2015, og startet sine flyvninger fra Larnaca 14. februar 2016. Destinasjonene omfattet Israel, Hellas og Jordan.

Historie

Tus Airways ble grunnlagt i 2015 av investorer fra Europa og USA. Flyselskapet startet sin virksomhet 14. februar 2016 med en Saab 340B fra Larnaca til Tel Aviv og Haifa i Israel. I juli 2016 fikk flyselskapet en ny Saab 2000 for å øke kapasiteten på sine ruter.
Eastern Michigan University

Eastern Michigan University er et delstatseid universitet i Ypsilanti i delstaten Michigan, USA. Det ble grunnlagt i 1849 som den aller første høyskole (Normal School) utenfor de opprinnelige tretten koloniene.
Ved Eastern Michigan var det i 2006 immatrikulert 22 821 studenter, og skolepengene det samme året var på US$ 6 935 årlig for delstatens egne studenter (90% av studentmassen). Av studentene går nesten 5 000 på høyere grads studier (Master, Ph.D). Det var studenter fra 74 land i 2007.
Det høyeste undervisnings- og eksamensnivået strekker seg helt til doktorgrad. fagfokuset er på utpregede liberal arts-studier med bred samfunnsappell – lærerstudier, helserelaterte studier, språk, humaniora og tekniske fag.
Doktorgrad tidleles i skoleledelse, teknologifag og psykologi.
Sherzer-observatoriet er et astronomisk forskningssenter som ble herjet av brann i 1987, da det gamle Mellishteleskopet fra 1903 ble totalskadd.
Det moderne Bruce T. Halle University har et automatisert, datastyrt boksøkerutstyr som har kapasitet til å finne inntil én million bøker.
Den 7. juli 2008 ble Dr. Susan Martin innsatt som EMU's 22. president. Hun er den første kvinnelige president i EMU's historie.
NOU 2003:22, Graver-utvalget

NOU 2003:22 «Forvaltning for fremtiden. Forslag til etiske retningslinjer for Statens petroleumsfond» er en norsk offentlig utredning (NOU) fra et utvalgt som ble oppnevnt ved kongelig resolusjon 18. oktober 2002 og som avga sin innstilling til Finansdepartementet 25. juni 2003. Utvalget ble ledet av Hans Petter Graver og ble referert til som «Graver-utvalget».
Utvalgets forslag ble behandlet i Revidert nasjonalbudsjett 2004, og i desember 2004 innførte Regjeringen etiske retningslinjer for Petroleumsfondet i samsvar med utvalgets utredning.
Tobias

Bibelen

Flere personer i Bibelen bærer navnet Tobia (Tobias), men navnet er særlig kjent for mange fra den apokryfe Tobias' bok.
Ranong

Ranong (ระนอง) er provinshovedstaden i provinsen Ranong i det sørlige Thailand. Befolkningen anslås (2005) til 24 600.
Breimøll

Utseende

Små (vingespenn gjerne rundt 1 cm), brunlige møll som ligner viklere (Tortricidae). I hvile holder de vingene bratt opp fra kroppen, og skiller seg slik fra de fleste andre sommerfugler. Hodet er ganske bredt med små fasettøyne, antennene er trådformede og omtrent 2/3 så lange som forvingene. Disse er brunlige, ofte med metalliske eller mørke tverrflekker eller -bånd. Noen tropiske arter er ganske spektakulært farget med metalliske tverrbånd. Bakvingene er brede, avrundede og brunlige, ofte med en tynn, metallfarget skråstripe nær bakkanten.

Levevis

De fleste artene har larver som gnager på blader av mange ulike slags planter, og ofte kan skjelettere dem. Larvene er ofte beskyttet av et silkespinn. Noen larver lever som bladminerere, blant annet på holurt (Aristolochia). Én art, Choreutis tigroides, er regnet som et skadedyr på jackfrukt (Artocarpus) i Sørøst-Asia. De voksne møllene flyr for det meste om dagen, men noen er nattaktive og kommer til lys. Flukten er rask og rykkvis, og de løper også ganske fort.
Pjotr Velikij

Pjotr Velikij (russisk: Пётр Великий) er en atomdrevet slagkrysser med to reaktorer. Skipet er oppkalt etter Peter den store. Hver reaktor gir en termisk effekt på 300 Megawatt. Hun ble kjølstrekt i 1986 og sjøsatt i 1996. Krysseren har hovedsakelig tjenestegjort som flaggskip i Nordflåten. Hun er organisert under 43. missilskipdivisjon.

Bestykning

S-300 luftvernmissiler
128 × 9K311 Tor luftvernmissiler
44 × 9K33M Osa-M luftvernmissiler
2 × RBU-1000 305 mm antiubåtsrakettkaster
2 × RBU-12000 254 mm antiubåtsrakettkaster
1 x dobbel AK-130 130 mm skipskanon
10 × 533 mm torpedoer
6 × CADS-N-1 Kashtan
Norma Rae

Handling

Norma Rae Webster (Sally Field) er en fattig tekstilfabrikkarbeider i Nord-Carolina. Arbeiderne blir utnyttet av fabrikkeierne, og de yter hardt og helseskadelig arbeid med dårlig lønn. Fagforeningsmannen Reuben Warshowsky (Ron Leibman) kommer til byen og forsøker å organisere arbeiderne. Norma Rae blir tent av ideen og ønsker å hjelpe til, men de blir motarbeidet fra flere hold. Etter hvert klarer hun til slutt å danne en fagforening på tekstilfabrikken.

Mottakelse

Filmen hadde premiere under filmfestivalen i Cannes i 1979, hvor Field vant prisen for beste kvinnelige hovedrolle. Den hadde kinopremière i USA 2. mars 1979. Filmen fikk god kritikk, blant annet for Fields rolleskildring. Norma Rae vant to Oscar-priser for beste kvinnelige hovedrolle (Field) og beste sang («It Goes Like It Goes»). Filmen ble også nominert til Oscar-priser for beste film og beste filmatisering.
Norma Rae ble innlemmet i National Film Registry i 2011, et utvalg av filmer til bevaring i det amerikanske nasjonalbiblioteket Library of Congress, filmer som regnes som «kulturelt, historisk og estetisk betydningsfulle». Det amerikanske filminstituttet (AFI) har kåret filmen til den 16. mest inspirerende spillefilmen fra USA. Fields rollefigur Norma Rae Webster ble også kåret til filmhistoriens 15. beste helteskikkelse.
Roy Herre

Roy Herre er et pseudonym brukt av den norske forfatteren Ebba Haslund for en roman, Han har hjulpet til med sausen (1961).
Duje Ćaleta-Car

Landslaget

Han ble tatt ut i Kroatias tropp til VM i fotball 2018 i Russland.
Surkhet lufthavn

Surkhet lufthavn er en flyplass I Surkhetdistriktet I Nepal (IATA: SKH, ICAO: VNSK). Flyplassen er et viktig knutepunkt I det sentrale Nepal. Den ligger 5 km. fra byen og blir stundom kalt Birendranagar lufthavn. Flyplassen benyttes av Nepals flystyrker, "Nepalese Army Air Service"
Murlo

Murlo er en kommune i provinsen Siena i den italienske regionen Toscana i det sentrale Italia. Den ligger omtrent 70 km sør for Firenze og omtrent 20 km sør for Siena. Per 31. desember 2004 hadde kommunen en befolkning på 2116 og et areal på 115 km².
Kommunen Murlo inneholder frazioni (underavdelinger, hovedsakelig landsbyer og grender) Casciano, Vescovado, Bagnaia, Befa, Casanova, Fontazzi, Lupompesi, Miniera di Murlo, Montepescini, Poggiobrucoli, og Poggiolodoli.
Murlo grenser til følgende kommuner: Buonconvento, Civitella Paganico, Montalcino, Monteroni d'Arbia, Monticiano, Sovicille.
Høydeåsen Poggio Civitate var en bosetning i oldtiden og blir i dag undersøkt av arkeologiske utgravninger.
Nyere analyser viser at DNA fra enkeltindivider fra Murlo var nærmere beslektet med de fra Anatolia enn de fra andre steder i Italia, noe som støtter hva den antikke historikeren Herodot skrev om at etruskerne opprinnelig kom fra Lydia.
Via Clodia

Via Clodia var en vei som førte nordover fra Roma og til å begynne med hadde samme strekning som Via Cassia. Den vendte så i en nordnordvestlig retning og løp på vestre side av Lacus Sabatinus forbi Forum Clodii og Blera. Ved Forum Cassii synes den å ha forent seg med Via Cassia helt til Florentia (Firenze). Den fortsatte så via Luca (Lucca) til Luna og Genova.
Ran

Ran er en form for tyveri rettet direkte mot en eller flere nærværende personer, og som skjer i løpet av kort tid og tidvis ved hjelp av vold eller trusler. Ran er i dagens norske strafferett ansett som en av de mest alvorlige formuesforbrytelsene, ettersom det ofte vil medføre en stor påkjenning for ofrene. Det er imidlertid bare i sjeldne tilfeller at ran gir betydelig utbytte, og i omfang vil andre lovbrudd som bedrageri og korrupsjon nok ha større økonomisk betydning. Mindre voldelige former for ran betegnes blant annet som veskenapping og lommetyveri.

Norsk strafferett

I norsk strafferett er ran definert i Almindelig borgerlig Straffelovs § 267, og har en strafferamme på inntil 5 års fengsel. Ved grovt ran benyttes § 268, som har strafferamme på inntil 12 år, eller inntil 21 år dersom ranet har medført død eller betydelig personskade. Grunnvilkåret for at noe skal anses som ran er, i likhet med tyveri, at man tilegner seg en gjenstand som er i en annens besittelse, og som tilhører en annen. Det må videre være anvendt vold eller trusler, eventuelt handlinger som setter fornærmede ute av stand til å forsvare seg, se § 267 første ledd. Det er også ran dersom man tvinger noen til å foreta en tapsbringende handling, jf. annet ledd. Om et ran er «grovt» vil måtte avgjøres etter en konkret helhetsvurdering, der visse momenter angitt i § 268 særlig skal tillegges vekt. Det skal særlig legges vekt på «om det er brukt grov vold, om det er truet med skytevåpen eller annet særlig farlig redskap, om ranet er nøye planlagt, foretatt overfor forsvarsløs person eller gjelder en betydelig verdi». Er det brukt skytevåpen vil ranet så godt som alltid anses som grovt, og det samme gjelder ved betydelig utbytte. I henhold til § 267 tredje ledd er medvirkning straffbart, det vil si at de samme bestemmelsene kommer til anvendelse på de som har medvirket som på de som har vært med og utført selve ranet. Medvirkere vil dog normalt slippe unna med vesentlig lavere straff.

Skyldkrav

Det alminnelige skyldkravet ved ran er forsett, se straffeloven § 40. I tillegg kreves, som ved de fleste formuesforbrytelser, såkalt vinnings hensikt. Begrepet stiller, i motsetning til ved tyveri, ikke krav til noen tilegnelseshensikt, det vil si krav om at gjerningspersonen må ha til hensikt å tilegne seg tingen for godt. Det vil således være straffbart som ran å true til seg en bil, selv om man planlegger å kvitte seg med den etter endt kjøretur.

Profilerte ran

Noen profilerte ran i Norges nyere historie inkluderer Torp-saken, NOKAS-ranet og Munch-ranet.
National Hockey League 2015/16

NHL Entry Draft 2015

NHL Entry Draft 2015 fant sted den 26.−27. juni 2015 i Sunrise i Florida. Den canadiske løperen Connor McDavid fra Erie Otters (OHL) ble valgt som nummer et av Edmonton Oilers. I alt ble 211 spillere fra 14 land valgt i løpet av draftens syv runder.

Utvidelseslag

For andre gang siden 2000 valgte NHL å droppe et moratorium på en potensiell utvidelse av ligaen og begynte å akseptere bud for potensielle utvidelseslag som, hvis de blir godkjent, vil begynne å spille fra 2017/18-sesongen. I løpet av sommeren 2015 ble to anbud presentert: Quebecor, som har planer om å gjenopplive Quebec Nordiques med en ny arena i Québec; og Bill Foley, som har til hensikt å plassere et utvidelseslag i Las Vegas, enten med navnet Aces eller Black Knights. Ligaen avsluttet vurderingsprosessen den 4. september 2015.
Mallin

Mallin Eiendom AS

Mallin Eiendom ble stiftet i 1982. Mallin Eiendom har datterfirmaene Rosenkrantzgate 21 AS og ME Invest KS.
I 2007 saksøkte Mallin Eiendom 54 beboerne i en terrasseblokk fra 60-tallet på Ullern i Oslo. Firmaet vant først i Oslo tingrett, men tapte i Høyesterett.

Mallin Venture AS

Mallin Venture ble stiftet i 2004. Det er et ledende selskap i Norge innen investeringer i miljøsektoren, og blant Europas mest erfarne investorer innen renseteknologi. Selskapet har blant annet investert i bioenergiselskapet Cambi ASA, Biowater Technology og Salsnes Filter.
Stolichno

Stolichno (bulgarsk kyrrilisk: Столично, men ofte markedsført i latinisert form) er et bulgarsk merke bokkøl.
Ølet produseres idag av bryggeriet Zagorka SA i Stara Zagora, men ble opprinnelig brygget i Sofia. Stolichno er det eneste bulgarskproduserte bokkøl på markedet. Ølet er mørkt, sterkt og maltrikt, med en alkoholprosent på 6,5. Det produseres som et sesongøl, tilgjengelig vinterstid.
St. Josef menighet

St. Josef menighet er Den katolske kirkes menighet i Haugesund. Den er underlagt Oslo katolske bispedømme, og har ansvar for Nord-Rogaland og Sunnhordland. Dette er den første katolske kirken i Haugesund siden reformasjonen. Sognekirken, St. Josef kirke, ble vigslet 3. november 1933.
Menigheten har ikke tilknytning til det tidligere, katolske St. Josef sykehus i Kristiansand.
Narsinghpur (distrikt)

Demografi

Ved folketellingen i 2011 var det 1 092 141 innbyggere i distriktet, mot 957 646 i 2001. Den urbane befolkningen utgjør 18,64 % av befolkningen.
Barn i alderen 0 til 6 år utgjorde 12,76 % i 2011 mot 16,06 % i 2001. Antallet jenter i den alderen per tusen gutter er 900 i 2011 mot 917 i 2001.
Songedalsåi

Songedalsåi er en elv i Fyresdal kommune i Telemark. Den er en del av Arendalsvassdraget og drenerer bl.a. Mjåvatn og Sundsvatn, før den lenger nede sammen med elva Finndøl danner Dalåni som renner ut helt nord i Fyresvatnet.
Vassdraget ble i 1993 vernet mot kraftutbygging gjennom Verneplan IV for vassdrag.